— Такіх вынікаў мы дасягнулі дзякуючы Міністэрству спорту і турызму, а таксама Інстытуту павышэння кваліфікацыі Беларускага дзяржаўнага ўніверсітэта фізічнай культуры. За ўсе гады экскурсійнай дзейнасці мы не раз думалі пра тое, дык у чым заключаецца сакрэт паспяховай дзейнасці на рынку турыстычных паслуг. Канечне, жаданне, канечне, любоў да роднага краю, аднак калі ў цэнтра няма кваліфікаваных, прафесійных кадраў — выніку не будзе. Курсы, атэстацыя — усё гэта варта прайсці, бо на рынку турыстычных паслуг вельмі многа падводных камянёў, аб якія часта разбіваюцца самыя высакародныя жаданні і мары, — паведаміла Рэгіна Яўгенаўна.